[{"text_idx": "#000003", "text": "Unwaith eto, mae fersiwn newydd o WordPress yn cael ei rhyddhau, ac mae bellach ar gael i\u2019w ddiweddaru ar eich gwefan, ond oes unrhyw newydd iddo? Byddwn ni pob amser yn argymell symud i\u2019r fersiwn ddiweddaraf o WordPress; yn bennaf oherwydd yr datrysiadau chwilod/byg a diogelwch sy\u2019n gynwysedig. Yn ogystal, bydd pob amser rhyw nodweddion newydd sgleiniog yn cael eu cynnwys sy\u2019n gwneud yr uwchraddiad yn werth chweil."}, {"text_idx": "#000005", "text": "Hyd yn hyn \u2018does dim llawer wedi mentro troi at \u201cGutenberg\u201d, y golygydd newydd yn WordPress. I\u2019r rhai sydd wedi gwneud hynny fodd bynnag, ceir yma rai gwelliannau gwych gan gynnwys nifer o ddewisiadau cynllunio ac arddull newydd."}, {"text_idx": "#000006", "text": "Mae hwn yn ddiweddariad pwysig gan ei fod yn dangos i ba gyfeiriad mae WordPress ar gyfer Gutenberg yn mynd ac y bydd yn dal i yrru defnyddwyr i ddefnyddio\u2019r golygydd newydd. Yr hyn sy\u2019n ddiddorol yw \u2013 ble fydd hyn yn gosod WordPress o fewn y farchnad adeiladwyr tudalennau \u2013 fydda nhw\u2019n cystadlu yn egni\u0308ol eu herbyn? Beth bynnag, mae\u2019r swyddogaeth a welwn gan adeiladwyr tudalennau yn dal i gynnig mwy na Gutenberg ar hyn o bryd."}, {"text_idx": "#000007", "text": "Rhywbeth sylweddol sydd bob amser yn dod gyda uwchraddiad gweddol fawr yw y thema \u201cblwyddyn\u201d. Y tro yma, dyluniad lluniaidd a modern ydyw sydd, mewn gwirionedd yn deillio o thema sydd eisoes yn bodoli ( Chaplin gan Anders Noren), yn hytrach nag un hollol wreiddiol fel yr holl thema\u0302u blaenorol. Yn yr un modd a\u0302\u2019r thema cynt, mae\u2019r ffocws ar yr integreiddio a\u0302 Gutenberg, arwydd arall fod WordPress yn atgyfnerthu eu hymrwymiad tuag ato. Rydym ni yma yn Gwe Cambrian Web wedi edrych yn fanwl ar 2020 a rhaid cyfaddef mae yn edrych yn drawiadol iawn. Ond er iddo roi llawer o reolaeth i chi dros y ffontiau a\u2019r lliwiau, nid ydyw, yn anffodus, yn cynnig dim pellach. Fodd bynnag, os ydych chi\u2019n grw\u0302p bach neu\u2019n flogiwr sydd am weld gorffeniad lluniaidd, byddem yn ei argymell yn fawr, ond os ydych yn fusnes neu sefydliad sydd angen delwedd broffesiynol byddem yn argymell thema wedi ddylunio yn bwrpasol gan ddylunydd gwe proffesiynol (fel Gwe Cambrian Web!)"}, {"text_idx": "#000008", "text": "Cylchdroi Delwedd yn Awtomatig \u2013 wedi anghofio cylchdroi\u2019r ddelwedd cyn ei uwchlwytho? Bydd WordPress yn ei wneud i chi.\nProfion Iechyd y Safle \u2013 Yn ei gwneud hi\u2019n haws gwneud diagnosis o broblemau gyda\u2019ch gwefan, ac atal gwallau rhag digwydd yn y lle cyntaf!\nDilysu E-bost Gweinyddol \u2013 Gallai hyn unai fod yn ddefnyddiol iawn, neu\u2019n drafferthus iawn. Bob hyn a hyn, bydd yn rhaid i weinyddwr eich gwefan gadarnhau bod ei e-bost yn gywir."}, {"text_idx": "#000010", "text": "Your email address will not be published. Required fields are marked *"}, {"text_idx": "#000011", "text": "Save my name, email, and website in this browser for the next time I comment."}, {"text_idx": "#000016", "text": "Do you or somebody you know use guestlink as a booking system?"}, {"text_idx": "#000017", "text": "Guestlink is closing on the 31st of March 2023."}]